فورمولا 1 تورکیه گرند پریسی‌نین قالیبی معینلشیب.
"ایستانبول پارک" تراسیندا تشکیل اولونان مؤوسومون 16-جی یاریشیندا "مرسدس"ین پیلوتو والتری بوتاس بیرینجی اولوب. "ردبول راجینگ"ین پیلوتو مکس ورستا‌پن ایکینجی، اونون تیم یولداشی سرجیو پرز  اوچونجو یئری توتوب.
بو، بوتاسین مؤوسومده بیرینجی، کاریئرینده ایسه اونونجو قلبه‌سی اولوب.
پیلوت‌لارین سیاهی‌سینا مکس ورستاپن باشچی‌لیق ائدیر. اونون حسابیندا 262،5 امتیاز وار. لوئیس هامیلتون (مرسدس) 256،5 امتیازلا ایکینجی، والتری بوتاس ایسه 177 امتیاز ایله اوچونجو پیلله‌ده یئر آلیب.
تیم لر کاتقوری سینده "مرسدس" 433،5 امتیازلا لیدردیر. حسابیندا 397،5 امتیاز اولان "رد بول راجینگ" ایکینجی، "مک لارن " ایسه 240 امتیاز ایله اوچونجو یئرده قرارلاشیب.
